CELEX: 62015CN0140
Language: et
Date: 2015-03-24 00:00:00
Title: Kohtuasi C-140/15 P: Euroopa Komisjoni 24 märtsil 2015 esitatud apellatsioonkaebus Üldkohtu (kolmas koda) 20. jaanuari 2015. aasta otsuse peale kohtuasjas T-111/12: Hispaania versus komisjon

11.5.2015   
            
            
               ET
            
            
               Euroopa Liidu Teataja
            
            
               C 155/19
            
         Euroopa Komisjoni 24 märtsil 2015 esitatud apellatsioonkaebus Üldkohtu (kolmas koda) 20. jaanuari 2015. aasta otsuse peale kohtuasjas T-111/12: Hispaania versus komisjon
   (Kohtuasi C-140/15 P)
   (2015/C 155/21)
   Kohtumenetluse keel: hispaania
   
      Pooled
   
   
      Apellant: Euroopa Komisjon (esindajad: D. Recchia ja S. Pardo Quintillán)
   
      Teine menetlusosaline: Hispaania Kuningriik
   
      Apellandi nõuded
   
   
               —
            
            
               Tühistada Üldkohtu 20. jaanuari 2015. aasta otsus kohtuasjas T-111/12: Hispaania versus komisjon;
            
         
               —
            
            
               saata kohtuasi Üldkohtule uueks arutamiseks tagasi;
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Komisjoni esitatud apellatsioonkaebus puudutab Üldkohtu 20. jaanuari 2015. aasta otsust kohtuasjas T-111/12. Oma otsusega tühistas Üldkohus komisjoni 22. detsembri 2011. aasta otsuse K(2011) 9990, millega vähendati Ühtekuuluvusfondist teatud projektidele antavat abi.
   Komisjon põhjendab oma apellatsioonkaebust kahe väitega. Esimese võimalusena leiab komisjon, et Üldkohus rikkus õigusnormi, kui ta leidis, et komisjon pidi finantskorrektsiooni otsuse vastu võtma tähtaja jooksul, mis on kindlaks määratud komisjoni ja liikmesriigi vahel toimunud ärakuulamise kuupäeval kehtinud alusaktiga. Teise võimalusena väidab komisjon, et Üldkohus rikkus õigusnormi, kui ta leidis, et tähtaeg, mis komisjonile on antud finantskorrektsiooni otsuse tegemiseks, on kohustuslik tähtaeg, mille järgimata jätmine kujutab endast menetlusnormide olulist rikkumist, muutes pärast tähtaja möödumist vastu võetud otsuse õigusvastaseks.